วันนี้มาเล่นสงกรานต์ที่บางแสน ด้วยความที่รถติดมากกก ขี้เกียจขับรถหาของกิน เลยตัดสินใจไปกินครัวปลาทู ร้านเจ้าประจำทุกช่วงเทศกาล มั่นใจได้ว่ามาแล้วไม่ปิดแน่นอน เลยจัดซัก 1 ชุดเบาๆ

รสชาติ : ปลาทูต้มมะนาว >> ชื่อร้านก็บอกอยู่แล้วว่าครัวปลาทู ดังนั้นทีเด็ดของเค้าต้องเป็นปลาทูแน่นอน ปกติจะสั่งปลาทูทอดน้ำปลา แต่วันนี้ขอแบบซดน้ำแก้แฮงค์หน่อย รสชาติอร่อยกลมกล่อม ไม่เปรี้ยวโดด ปลาทูอวบอ้วนมากทีเด็ดอยู่ที่ไข่ปลามีความฟินเบาๆ
ยำหอยนางรม >> รสชาติน้ำยำอร่อยแต่ว่าหอยนางรมไม่สดเท่าไหร่ 
เนื้อปูผัดผงกระหรี่ >> จานนี้รสชาติอร่อย เข้มข้นเนื้อปูมาเต็มๆไม่มาเป็นวิญญาณปูแบบบางร้าน เนื้อปูค่อนข้างสดทีเดียว

บริการ : พนักงานในร้านส่วนใหญ่ไม่ใช่คนไทยบางทีสั่งของไป ไม่แน่ใจว่ารู้เรื่องมั๊ย ต้องย้ำหลายรอบ อาหารรอไม่นานเท่าไหร่

บรรยากาศ : เป็นร้านที่ทำในบ้านตัวเอง ร่มรื่น ไม่ร้อน มีที่จอดรถเยอะ คนมากินไม่ค่อยเยอะเท่าไหร่ ตอนกินอยู่มีสามโต๊ะ

ราคา : ราคาไม่แรงมาก จานละประมาณ 100 กว่าบาทโดนกันไปคนละ 200